Hvordan har du det i Sydney? Jeg sover dårligt om natten. Jeg nåede en uges undervisning på min udveksling. En uge! Så blev det meddelt, at al min undervisning ville blive online. Formentlig resten af semestret. Nu er ét fag aflyst 'for good'. Jeg har drømt om det her ophold i flere år, og jeg har arbejdet hårdt for, at det skulle ske.

Hvad er det sværeste for dig netop nu? Uvisheden. Flere rejser hjem, og jeg er begyndt at tvivle på, om det er den rigtige beslutning at blive. Vil Australien lukke for al flytrafik? Kan jeg færdiggøre mit semester? Er det trods alt bedre at være i lockdown med min familie end i et nyt land? Min familie har indtil videre rådet mig til at blive i Australien. De ser ingen grund til at tage hjem på nuværende tidspunkt, da situationen ikke er bedre i Danmark. Men hvis jeg bliver, kan jeg risikere at stå i en situation, hvor det ikke længere er en mulighed at tage hjem.